Edwin Vincent O’Hara

**Edwin Vincent O'Hara** (født 6. september 1881 nå en farm nær Lanesboro i Minnesota i USA; død 11. september 1956 i Milano i Italia) var en amerikansk katolsk biskop. Han stod bak en   lov som innførte minstelønn i Oregon; den ble forsøkt tilsidesatt i rettsystemet, men som ble opprettholdt både i Oregon State Courtt og av USAs høyesterett.
## Liv og virke
### Bakgrunn
Edwin Vincent O'Hara var sønn av irske utvandrere fra den store potetpestens tid i hjemlandet. I 1897 begynte O'Hara på studier ved College of St. Thomas i Saint Paul i Minnesota. O'Hara begynte på St. Paul's Seminary i 1900, før han flyttet til Oregon City i Oregon.
### Prest
O'Hara ble presteviet for erkebispedømmet Oregon City (det senere erkebispedømmet Portland i Oregon) den 9. juni 1905 av erkebiskop John Ireland  av St. Paul.

O'Hara begynte å undervise i Den hellige Skrift og apologetikk ved *St. Mary's Academy* i Portland i Oregon. I 1907 grunnla han *Catholic Education Association of Oregon*, og fungerte som superintendent for skoler for bispedømmet. Han dannet *Dante Club* ved *Portland Public Library*, hvor han holdt foredrag om historie og klassikerne. I møte med sterke anti-katolske fordommer forsøkte O'Hara å gjøre katolisismen mer synlig i samfunnet for å fjerne feilaktige forestillinger om hva katolikker tror.

I 1910 fikk O'Hara bronkitt. Erkebiskop Alexander Christie beordret ham til om å ta en pause, og dermed reiste han rundt om i Europa i seks uker sammen med søsteren Anna. Da han kom tilbake, tilbrakte han et semester på Catholic University of America i Washington, D.C til han ble hentet tilbake til Portland i 1911.
Han var influert av erkebiskop John Ireland og av pave Leo XIIIs encyklika *[[Rerum novarum]],* og begynte å se nærmere på levekårene til fabrikkarbeidere i Portland. Basert på sin forskning publiserte O'Hara en bok som han deretter sendte til offentlige tjenestemenn og aviser. I 1913 vedtok Oregon en lov om minstelønn. O'Hara ble utnevnt til styreleder for den nyopprettede industrielle velferdskommisjon, som favnet både arbeidskraft og ledelse. Loven og ham selv ble senere utfordret, men opprettholdt av både --Oregon Supreme Court*, og etter anke til U.S. Supreme Court i saken *Stettler v. O'Hara.*

O'Hara tjente som feltkapellan under [[første verdenskrig]]. Etter krigen utførte O'Hara pastoralt arbeid i erkebispedømmet Portland i Oregon.

I 1923 ble han grunnlegger og direktør for National Catholic Rural Life Conference, inspirert av hans tjeneste for dem som bodde i tynt befolkede områder. Ifølge ham var «Kirken den største enkeltfaktor i å bygge opp lokalsamfunn på landet».

===Biskop av Great Falls===
Den 1. august 1930 utnevnte [[pave Pius XI]] ham til biskop av [[Great Falls]]. Erkebiskopen av Portland i Oregon, [[Edward Daniel Howard]], ordinerte ham til biskop den 28. oktober samme år. Medkonsekratorer var [[Charles Daniel White]], biskop av [[Spokane]], og [[Joseph Raphael John Crimont]] [[S.J.]], [[apostolisk vikar]] av [[ Alaska]]. Den 5. november 1930 tok han sitt bispedømme i besittelse. 

===Biskop av Kansas City=== 
Den 15. april 1939 gjorde [[pave Pius XII]] ham til biskop av [[Kansas City (Missouri)|Kansas City]].
  
I 1940 kritiserte han fysikeren [[Albert Einstein]] etter at sistnevnte uttrykte sin vantro til en personlig gud, og sa: «Det er trist å se en mann, som er fra Det gamle testamente og dets læres rase, benekte denne rates store tradisjoner.» I løpet av sine ti første år som biskop bygde eller kjøpte bispedømmet 42 kirker, 31 prestegårder, 24 høyskoler, videregående skoler og barneskoler, 14 klostre, 8 sosiale sentre og 6 sykehus. Av de 30 kirkene han bygde i landlige counties, hadde 25 av dem aldri hatt noen katolsk kirke tidligere.

O'Hara ble ansett for å være teologisk liberal, spesielt innen liturgi og sosial rettferdighet. Han var talsmann for katolsk aksjon, og oppmuntret legengasjement og utnevnte lekfolk til flere ledende stillinger i bispedømmet. Noen mente han gikk for langt i sin promotering av lekfolket, noe som førte til at til og med hans egen kansler trakk seg i misbilligelse. O'Hara ledet også arbeidet med å revidere [[Bibelen]] med bruk av enklere termer på engelsk. 

Den 29. juni 1954 ga paven ham den personlige tittelen erkebiskop.

*'Biskop av Kansas City - St. Joseph:*' Den 24. august 1956 ble erkebiskop O'Hara utnevnt til den første biskopen av bispedømmet Kansas City-Saint Joseph, som begge ligger i delstaten Missouri. Det var blitt til ved en omorganisering: Hans eget bispedømme og nabobispedømmet Saint Joseph ble sammenslått.

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* Kardinal [[Gasparo Carpegna]] (1625-1714) *1670
* Kardinal [[Fabrizio Paolucci]] (1651-1726) *1685
* Kardinal [[Francesco Barberini den yngre]] (1662-1738) *1721
* Kardinal [[Annibale Albani]] (1682-1751) *1730
* Kardinal [[Federico Marcello Lante Montefeltro Della Rovere]] (1695-1773) *1732
* Biskop [[Charles Walmesley]] (1722-1797) *1756
* Erkebiskop [[John Carroll (erkebiskop)|John Carroll]] (1735-1815) *1790
* Biskop [[Jean-Louis Anne Madelain Lefebvre de Cheverus]] (1768-1836) *1810
*Erkebiskop [[Ambrose Maréchal]] (1768-1828) *1817
* Biskop [[John Dubois]] (1764-1842) *1826
* Biskop [[John Joseph Hughes]] (1797-1864) *1838
* Erkebiskop [[John McCloskey]] (1810-1885) *1844
* Erkebiskop [[John Joseph Williams]] (1822-1921) *1866
* Biskop [[Matthew A. Harkins]] (1845-1921) *1887
* Erkebiskop [[Austin Dowling]] (1868-1930) *1912
* Erkebiskop [[Edward Daniel Howard]] (1877-1983) *1924
* Erkebiskop *Edwin Vincent O'Hara'' (1881-1956) *1930

## Referanser